ઇસનપુરના મિલ્લતનગરમાં આવેલા સિરાજનગરનાં છાપરાંમાં રહેતા 85 વર્ષિય વૃદ્ધ મહિલા ફાતમાબાનુ સૈયદે તેમના દીકરાની હત્યા તેની પુત્રવધૂએ કરી હોવાની ફરિયાદ ઇસનપુર પોલીસ સ્ટેશનમાં નોંધાઇ છે. ઉલ્લેખનીય છેકે સિરાજનગરનાં છાપરાંમાં રહેતા 45 વર્ષિય અબ્દુલ ખાલિક અને તેની પત્ની નૂરજહાં વચ્ચે ગઇ કાલે મોડી રાતે સામાન્ય બાબતે બોલાચાલી થઇ હતી જોતજોતમાં મામલો એટલો ગરમાયો કે નૂરજહાંએ તેના પતિ અબ્દુલ ખાલિક ઉપર છરી વડે હુમલો કરી દીધો હતો. આ હુમલામાં અબ્દુલ ખાલિકનું ઘટના સ્થળે મોત નિપજ્યું હતું.